З  А П  И  С  Н  И  К

Од дваесет и втората редовна седница на Советот на општина Чешиново-Облешево, одржана на ден 19.04.2023 година,во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Анита Колева, Боби Ѓоргиев и Сане Стојанов.
Присутни и: Емил Василев – претставник на Центарот за развој на Источен плански регион, Игор Јанев – претставник на ЈПКД „Облешево“ и  Милена Параклиев – Одговорен Сметководител во општината.
Записникот го води Драгица Горгиевска – Раководител на Одделение за  нормативно-правни работи во општината

	Се стави на разгледување Записникот од дваесет и првата редовна седница.
	Без дискусија со 11 гласа ЗА се усвои Записникот.

	За дваесет и втората редовна седница Претседателот го предложи следниот:


Дневен ред,

1.Годишен Извештај за работењето на Центарот за развој на Источен плански регион за 2022 година
	2.Годишен Извештај за спроведување на Програмата за развој на Источен плански регион 2021-2026, за 2022 година
	3.Програма за одржување на паркови, зеленило и спортско-рекреативни површини во 2023 година
	4.Информација за извршени работи за одржување на јавното осветлување на територија на општина Чешиново-Облешево за месеците јануари и февруари 2023 година
	5.Одлука за измена на Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево
	6.Одлука за разрешување и именување на член на Училишен Одбор во ООУ „Климент Охридски“ Облешево
	7.Извештај за извршување на Буџетот на општина Чешиново-Облешево за период 01.01-31.03.2023 година
	8.Одлука за измена на Одлуката за извршување на Буџетот на општина Чешиново-Облешево за 2023 година
	9.Одлука за ажурирање на процената на загорозеност на подрачјето на општина Чешиново-Облешево од сите ризици и опасности
	10.Извештај за реализација на Одлуки донесени од Советот на општина Чешиново-Облешево за период 01.01-31.03. 2023 година
	11.Предлози, прашања и барања

	Со 11 гласа ЗА се усвои Дневниот ред.


1 Точка (Годишен Извештај за работењето на Центарот за развој на Источен плански регион за 2022 година)
2 Точка (Годишен Извештај за спроведување на Програмата за развој на Источен плански регион 2021-2026, за 2022 година)

-Емил Василев
Даде објаснување на писмените Извештаи.
Бидејки овие две Точки се меѓусебно поврзани и содржат и некои исти податоци ќе ги обрзложам заедно. Како што можете да видите овде не е само она што го има стработено Центарот, туку тука се сублимирани податоците од сите општини, НВО, приватни фирми. Некогаш е многу тешко да се дојде до некои податоци бидејки приватниот бизнис не е многу отворен за соработка. Во Извештаите е наведена реализација на повеќе од 500 проекти.
Истите веќе се усвоени на Совет на Градоначалници.
-Сане Стојанов
Во првата Точка гледам дека повеќето од средствата кои се потрошени се за разни работилници, семинари, трибини. Но она што го забележав се дека многу мал дел од тие средства се за Нашата општина. Значи ние сме опфатени со многу мал процент. Дали тоа е резултат на големината на општината, неспособната администрација или поради немање на финансиски средства? Многу е мал бенефитот за Нашата општина. Прашањето ми е дали во 2023 година има проект кој ќе се реализира кај Нас и дали има таков што е одбиен од страна на Центарот за развој на источен плански регион.
-Емил Василев
Гледајте ги работите малку пошироко. Да зборуваме за регионални проекти. Отврањето на клиниката Органџиски не е само бенефит за граѓаните на општина Штип туку за цел Источен регион. Сигурно користете и некој бенефит што е во Кочани. Последното што го реализиравме е проектот за дигитализација за сите 11 општини во регионот. На тие обуки за администрацијата имаше претставници и од Вашата општина. Многу граѓани од оваа општина се исселени. Овој проект ќе им овозможи преку овој портал да можат да го преземат своето Решение за данок на имот и да го платат. Ќе им стигне електронски на маил. На полесен начин ќе дојде до информација за да си ја плати давачката. Проектот финансиски е поддржан од УНДП и од СДЦ. За разлика од кај нас каде се вклучени сите општини од регионот во Вардарскиот регион се вклучени само 3 општини.
Друго за да се изгласа еден проект мора да се спроведат Форумски сесии. Критериумите за учество на форумите се исти за сите општини. Бројот на учесници е ограничен и е ист за сите. Откако истиот ќе биде усвоен од Форумот, Советот на Градоначалници прави ранг листа која се доставува до Министерството за локална самоуправа. Значи ние како Центар за развој на источен плански регион не ги одобруваме проектите. Оваа година за Вашата општина на ранг листата е ставен проектот Изградба на фекална канализација во село Соколарци II фаза. Се надевам дека во најкраток рок ќе ги имаме резултатите кои проекти ќе бидат одобрени.
-Сане Стојанов
Како што гледам повеќе средства се издвојуват за  други општини. Да им се помогне со некој проект на овие луѓе што се заглавени да живеат овде. Тоа ќе биде многу за нив.
-Емил Василев
Како што реков и претходно не ги гледајте работите само за Чешиново-Облешево, гледајте ги пошироко за регионот.


-Сане Стојанов
На минатата седница дискутиравм,е околу изградба на каскади на река Брегалница па би сакал да слушнам Ваше мислење околу тоа.
-Емил Василев
Центарот има изготвено Студија за регулација на река Брегалница. Тоа што е предвидено во Студијата се големи пари кои Ние не може да ги обезбедеме. Кога дојде странски инвеститор тој сам прави свое истражување бидејки Ние Нашите ги ставаме со податоци кои не коренсподираат со реалноста. Имаме на околу 100 км развиен туризам. Тука е Банско, Добриниште, во Благоевград има минерални води. Тоа се развиени туристички центри и странскиот донатор не сака да вложува тука.
-Сане Стојанов
Но тие каскади може да се напрват со мали средства.
-Емил Василев
Да, но не може работите да се решат парцијално, ако се прави ќе се прави за цело течение на реката.
-Орце Митров
И пред почетокот на седницата го дискутирав ова и сега ќе кажам, не е добар начинот на распределба на средствата. Зрновци има 3 села, Карбинци 5-6 што се активни. Ние имаме 14 а средствата што се добиваат се исти. Поради големата финансиска конструкција приморени сме еден проект инфраструктурен да се прави на повеќе фази. За 20 години Ние нема да можеме да ги изградеме канализациите по населените места. Тоа е стратешки проблем

Се премина на гласање по првата Точка.
Со 11 гласа ЗА се донесе Одлука за усвојување на Годишниот Извештај за работењето на Центарот за развој на Источен плански регион за 2022 година.

-Сане Стојанов
Во врска со втората Точка, детално го прочитав материјалот се надевам дека и другите членови на Советот го прочитаа.
Страна 3 точка 1.2.6 Поддршка на бизнис секторот за полесно справување со ковид кризата, ослободени од плаќање на фирмарина. Дали е тоа само за Пробиштип?
-Емил Василев
Најверојатно Советот има донесено таква Одлука. Тоа општината го има донесено.
-Сане Стојанов
Страна 5. Поставување на смерници за сообраќај – лежечки полицајци во Карбинци.
-Емил Василев
Тоа е проект на општината.
-Сане Стојанов
Дали сите членови на Советот го прочитаа материјалот бидејки овде гледам некои лоши работи во врска со родовата рамноправност. Ранливи категории млади и жени.
-Емил Василев
Конкретно прочитајте ми на што се однесува? Зависи каков е бил проектот. Не може да бидат опфатени сите категории на маргинализирани групи.-Сане Стојанов
Мислењето ми е дека полека Западот навлегува кај нас и сака да ни го уништи православието. Сака да се воведат истополови бракови да го уништат семејството. Треба да се запрашаат сите членови на Советот дали ќе гласаат за овоаа Точка.
-Емил Василев
Ова е мината работа, дискутираме за Извештај за реализација. Објаснете што конкретно Ве наведе на тоа?

-Драгица Горгиевска
Во зависност од урнекот каква е била апликацијата ако сакаме да добиеме средства од донаторот Ние ги пополнуваме сите полиња. Некаде корисници се млади и жени, некогаш сите грашани на општината, некогаш само граѓаните на едно населено место. Во зависност од тоа што се бара.
-Слаџана Ангелова
Но ова е Програма за до 2026 година, ние треба да ја донесеме.
-Драгица Горгиевска
Вие не ја донесувате Програмата, таа е веќе донесена. Разгледувате Годишен Извештај за нејзина реализација.
-Сане Стојанов
Јас не би дигнал рака за ова, бидејки знам што ќе се случи после ова. Ќе бидам против.

Се премина на гласање.
Со 10 гласа ЗА и 1 глас Против се донесе Одлука за усвојување на Годишниот Извештај за спроведување на Програмата за развој на Источен плански регион 2021-2026, за 2022 година.

3 Точка (Програма за одржување на паркови, зеленило и спортско-рекреативни површини во 2023 година)

-Игор Јанев
Ја образложи Програмата.
Се работи за Програма од месец април до месец септември што секоја календарска година се донесува. Сезонците работат по истата.
-Орце Митров
Во Теранци барем покрај патот и улиците да се искоси. Исто на главниот пат Облешево кај 10 куќи е средено искосено. Кај дел од куќите каде населението не живее тука тротоарите се обраснати. Тоа треба да го средите.
-Игор Јанев
Во Програмата е наведено тоа што е редовна работна обврска. Тоа е одржувањето на парковите и зеленилото. Од друга страна ние немаме толкав капацитет на работна рака и тешко може да се опфати се. Периодично може да се интевенира и интервенираме.
-Орце Митров
Општината дава средства. Сезонските работници исто се плќаат од Буџетот на општината. Значи Ние издвојуваме средства за оваа намена.
-Анита Колева
Имаше реакција од граѓаните дека и за Велигден околу црквата во Облешево не беше искосено.
-Франческо Наков
Не го собираат целото ѓубре. Конкретно за кај мене имаше три вреќе една земаа две оставија. Ако заврне малку дожд имало кал по улиците и воопшто не доаѓаат и за тој ден сметаат дека работата е завршена.
-Орце Митров
Некогаш оваа нивна постапка е оправдана. Луѓето ставаат и градежен шут. Ако ги чистат дворовите изнесуваат по цела приколка ѓубре. Мора да се знае што и колку собираат од Јавното Претпријатие. Не се во право сите што реагираат.


-Игор Јанев
Има секакви ситуации. Често има реакции. Со Договорот ние сме обврзани да собираме по 100л ѓубре неделно. Значи тоа е неделна количина. Но кај нас секогаш има повеќе и секогаш кај едни исти луѓе. Некои оставаат по 10 вреќи и во такви случаи нормално е да им се остават некои вреќи. Тоа е проблем што ни произведува поголеми трошоци. Се обидуваме да се стави граница. Се собира само комунален отпад до 100л.
-Саше Донев
Во Уарци од невремето бутнати се две бандери. Пријавивме до ЕВН, дојдоа едната ја исправија другата не и оттогаш се немаат вратено.
-Игор Јанев
Знам за оваа ситуација и не знам зошто ова не е решено досега. Знам дека образложението им било дека на таа бандера има само улично осветлување и затоа не ја местат, што не е точно. Од тие причини не знам кога ќе се санира ова.
-Орце Митров
Мора повторно да звонете до ЕВН И да бите упорни.
-Анита Колева
Патот Облешево-Теранци, кај јазот, кај кривината потребно е да го искосете тој дел бидејки нема прегледност за возачите.
-Игор Јанев
Ние со тракторска косачка ги минавме банкините. Другиот дел не е предмет на обврска на Јавното Претпријатие.
-Анита Колева
Општината издвојува средства а патуиштата не се одржуваат.
-Орце Митров
Тоа е обврска на општината која ја има дадено на Јавното Претпријатие.
-Игор Јанев
Во 2011 година се набави тракторската косачка и оттогаш некако како ова да се стави да биде обврска на Јавното Претпријатие. Ние сме одговорни за зимско одржување на патиштата и улиците а тоа е регулирано во друга Програма.
-Стојан Ангелов
Може да се испрска. Со две прскања тоа ќе се уништи. Претходните години лично јас косев.
-Франческо Наков
Ова е така бидејки ние немаме директор на Јавното Претпријатие. Му звонеле а тој рекол ние не сме надлежни. Се нема појавено на седница на Совет. Го нема во канцеларијата, на два пати бев не го најдов.
-Сане Стојанов
Многу барања, мала реализација. Дали може за следната седница да ни изгответе еден преглед со вработените во Јавното Претпријатие. Кои се и на кои позиции. Вработени на неопределено и определено време, ангажирани по Договор за дело. Тешко е да се одговори на толку работни обврски со мал број на вработени. Да се косе на тротоарите пред куќите каде граѓаните се исселени. . 50 зимзелени дрвца? Каде се. Во Кучичино кога беше директорот од Чешиново во тој мандат се окастрија и сега се многу убави.
-Игор Јанев
Тоа се постоечките дрвца.
- Сане Стојанов
Да се најде Решение и граѓаните да бидат задоволни. Доколку може да ја добиеме Информацијата за вработените?

-Игор Јанев
Секако тоа е Информација од јавен карактер.

	По дискусијата се премина на гласање.
Со 10 гласа ЗА и 1 глас Воздржан се донесе Одлука за усвојување на Програмата за одржување на паркови, зеленило и спортско-рекреативни површини во 2023 година.

	4 Точка (Информација за извршени работи за одржување на јавното осветлување на територија на општина Чешиново-Облешево за месеците јануари и февруари 2023 година)

	-Орце Митров
	Бидејки за јавното осветлување дискутиравме во претходната Точка предлагам да преминеме на гласање.
	Со 11 гласа За се донесе Заклучок за усвојување на Информацијата извршени работи за одржување на јавното осветлување на територија на општина Чешиново-Облешево за месеците јануари и февруари 2023 година.

5 Точка (Одлука за измена на Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево)

-Игор Јанев
Знаеме сите дека минималната плата се зголеми на 20.000,00 денари. Беше 15.000,00 па 18.000,00 сега е 20.000,00. Под овој надоместок тешко може да се најдат луѓе кои би сакале да работат сезонски.
-Слаџана Ангелова
Но од 7 ангажирани ќе бидат 5, повторно нема да има ефект работата.
-Игор Јанев
Од сега 5 ангажирани, за 2 ќе се распише оглас и ќе станат дел од редовно вработените во претпријатието. Во Годишниот план за вработување се предвидени 4 вработувања но сега ќе одиме само со 2. Во план е распишување на оглас сега во почетокот на мај. Значи секако ќе останат 5 кои ќе бидат ангажирани сезонски.

Се премина на гласање.
Со 7 гласа ЗА и 4 гласа Воздржани се донесе Одлука за измена на Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево.

6 Точка (Одлука за разрешување и именување на член на Училишен Одбор во ООУ „Климент Охридски“ Облешево)

	-Драгица Горгиевска
На досегашниот член Николина Величкова и помина мандатот и затоа од училиштето бараат нејзино разрешување и иманување на член.
-Славе Донев
Јас ја предлагам Анита Колева.
-Драгица Горгиевска
Анита работи во училиштето.

-Анита Колева
Мојот ангажман е до 27.04. Јас бев на замена и Александра се враќа на работа.
-Саше Донев
Анита е претставниок на основачот.
-Драгица Горгиевска
Да, заборавив на овој момент дека си претставник на основачот.
-Анита Колева
Јас го предлагам Далибор Арсов.
Бидејки бев ангажирана во училиштето и знам дека најбитен фактор е тој што ќе е именуван да сака и да може да присуствува на состаноците.
-Саше Донев
Јас повторно ја предлагам Николина Величкова.
-Сане Стојанов
Барам оваа Точка да биде одложена за нареден Совет за да размислеме кој да го ставиме да биде член на Училипниот одбор.
-Драгица Горгиевска
Имавте доволно време од добивање на материјалот за Совет до седницата. Требаше Мандатната Комисија да одржи состанок и да излезете со предлог. Можеби има некоја битна Одлука што треба да се донесе на училишен одбор.
-Анита Колева
Николина не е разрешена и таа доаѓа на состаноците.
-Орце Митров
Го разбирам предлогот на Сане. Тоа е поради галсините за затварање на училиштето во Кучичино.
-Анита Колева
Нека се направи разлика од затварање на училиште до намалување на број на паралелки.
-Сане Стојанов
Сакате од 5то до 9то одделение да ги префрлите децата во Облешево на училишпте.
-Анита Колева
Но за 10 деца е неисплатливо и квалитетот на образование е друг.
-Орце Митров
Да се размисли за оваа Точка и ја одлагам за наредниот Совет.

	7 Точка (Извештај за извршување на Буџетот на општина Чешиново-Облешево за период 01.01-31.03.2023 година)

-Милена Параклиев
Даде објаснување на кварталниот Извештај.
Реализацијата за првото тромесечие е 22,76% приходи и 20,03% расходи.
Имаме 21.937.466,00 денари ненамирени обврски.

Без дискусија со 11 гласа ЗА се донесе Одлука за усвојување на Извештајот за извршување на Буџетот на општина Чешиново-Облешево за период 01.01-31.03.2023 година.

8 Точка (Одлука за измена на Одлуката за извршување на Буџетот на општина Чешиново-Облешево за 2023 година)

-Драгица Горгиевска
Се работи за усогласување на Одлуката со Колективниот Договор на општина Чешиново-Облчешево во делот на надоместок на патните сметки.
Без дискусија со 11 гласа ЗА се донесе Одлуката за измена на Одлуката за извршување на Буџетот на општина Чешиново-Облешево за 2023 година.

9 Точка (Одлука за ажурирање на процената на загорозеност на подрачјето на општина Чешиново-Облешево од сите ризици и опасности)

-Драгица Горгиевска
Центарот за управување со кризи ќе ја ажурира Процената, но за да пристапи кон истото треба да се донесе Одлука од Совет за нејзино ажурирање.
-Слаџана Ангелова
Ние само ќе платиме?
-Драгица Горгиевска
Не. Досега немаме плаќано за ова.

Се премина на гласање.
Со 11 гласа ЗА се донесе Одлука за  ажурирање на процената на загорозеност на подрачјето на општина Чешиново-Облешево од сите ризици и опасности.

10 Точка (Извештај за реализација на Одлуки донесени од Советот на општина Чешиново-Облешево за период 01.01-31.03. 2023 година)

-Орце Митров
Само една Одлука не се реализра а тоа е Нашите паушали да се исплатат заедно со платата на администрацијата.

Се премина на гласање.
Со 11 гласа За се донесе Одлука за усвојување на Извештајот за реализација на Одлуки донесени од Советот на општина Чешиново-Облешево за период 01.01-31.03. 2023 година.


11 Точка (Предлози, прашања и барања)

Се прочита Барањето за финансиска помош за лекување на Ангелова Даниела од Чешиново.
Со 11 гласа ЗА се донесе Одлука за финансиска помош во висина од 6.000,00 денари.

Се прочита Барањето од Влатко Панев од Кучичино кој бара материјална помош во набавка на 200м кабел за улично осветлување на улица Трајан Мицков.
-Сане Стојанов
Човекот се досели во Кучичино, купија куќа. Искрено добар човек. Електротехничар. Ја разбира работата.
За вакви луѓе ѓто немаат потекло од тука а доаѓаат тука да живеат треба да им дадеме малку добар мотив и сметам дека ова треба да се одобри.
Со 11 гласа За се донесе Одлука за материјална помош. Набавката и поставувањето да оди во соработка со Јавното Претпријатие.

	Се прочита Барањето од група граѓани од село Спанчево. Истите бараат поставување (изградба) на минимум 3 (три) импровизирани лежечки полицајци.

	-Славе Донев
	Разговаравме со Градоначалникот кога ќе се крпат дупки по илиците да се интервенира и за ова.
	-Орце Митров
	Но мора да се има ознаки.
	-Славе Донев
	Јас сам со боја ќе ги исфрабам.
	-Сане Стојанов
	Кога се градеа улиците во Кучичино и јас го побарав тоа, но ми рекоа дека не може така, мора да се има проект и одобрение. Сами не можеме.

	Се премина на гласање.
	Со 11 гласа ЗА се донесе Одлуката за изградба на импровизирани лежечки полицајци (3) на улица Маршал Тито во село Спанчево.

	Со исцрпување на Дневниот ред заврши дваесет и втората редовна седница на Советот на општина Чешиново-Облешево.
	Седницата заврши во 10.50 часот.

